text: Borgerbiler er en begrænset succes
  10 marts 2014 kl. 18.03
  Hedensted gør det billigere at bruge borgerbilerne. De har nemlig ikke været særligt succesfulde.
  Lej vores kommunale biler, når vi ikke selv bruger dem. Sådan lød det fra Hedensted kommune i oktober.
  Men tilbuddet er ikke rigtigt slået igennem, skriver Vejle Amts Folkeblad.
  Kun 11 har meldt sig ind i ordningen, mens der blandt kommunens egne ansatte er 190 medlemmer.
  Derfor har kommunen valgt at fjerne indmeldelsesgebyret på 475 kroner og den månedlige betaling i de første tre måneder, svarende til 288 kroner.
  Artikel i Vejle Amts Folkeblad.
  